સલમાન ખાનને ડબલ રોલમાં ચમકાવતી ફિલ્મ 'જુડવા'ની સિક્વલ છે, 'જુડવા 2'. ડેવિડ ધવને આ ફિલ્મમાં પ્રેમ અને રાજાનો જૂનો પ્લોટ જાળવી રાખ્યો છે, એ તો આપણે સૌ ટ્રેલર પરથી જ સમજી ગયા હતા. જો કે, તેમણે આજની જનરેશનને ધ્યાનમાં રાખીને કેટલાક નાના-મોટા ફેરફારો પણ કર્યા છે. પ્રેમ વિદેશમાં નોકરી કરતો એનઆરઆઇ યુવક છે અને તેનો જુડવા ભાઇ રાજા ઇન્ડિયામાં લોકલ ટપોરી છે. બંને કોઇક રીતે ઇન્ડિયામાં ભેગા થાય છે અને કન્ફ્યુઝન સર્જાય છે. મોટા ભાગનો પ્લોટ એ જ છે, માત્ર ચહેરા બદલાયા છે. આથી દર્શકો કંટાળી જાય એવી પૂરી શક્યતા છે. ફિલ્મ એક રીતે સલમાનની 'જુડવા'ની રિમેક જ છે, આને સિક્વલ તરીકે શા માટે રજૂ કરવામાં આવી, એ જાણવા માટે તમારે ફિલ્મ જોવી પડશે.